《拟礼五台途中阻雪止宿邮亭庵》
明代·释今足

象王宫起太行西，突兀当空雪不迷。十里香花趋磴道，一肩云水宿招提。

寒灯共聚南询客，土𡌚遥听北戍鸡。无限废兴尘刹事，明朝思问老阇黎。

作者简介：今足(？--一六九七)，字一麟。高要人。俗姓陆。诸生。清圣祖康熙十六年（一六七七）受具，走吴越秦晋，所过大刹无不遍参诸方大老。三十六年募缘返粤，归省墓田，偶病而终。事见《海云禅藻集》卷三。